****

***ข่าวประชาสัมพันธ์***

**เอสซีจี ลงนามความร่วมมือกับ องค์กรประกันเพื่อการส่งออกเกาหลีใต้**

**เพื่อเสริมโอกาสทางธุรกิจที่ดียิ่งขึ้น**

**เอสซีจี** ลงนามบันทึกข้อตกลงความร่วมมือกับ **องค์กรประกันเพื่อการส่งออกเกาหลีใต้** (Korea Trade Insurance Corporation หรือ K-Sure) ซึ่งเป็นหน่วยงานส่งเสริมการส่งออกให้ผู้ประกอบการของเกาหลีใต้ ภายใต้กระทรวงการค้า อุตสาหกรรม และพลังงาน เพื่อสร้างโอกาสทางธุรกิจที่ดียิ่งขึ้นให้กับเอสซีจี โดยเฉพาะธุรกิจเคมิคอลส์ โดย K-Sure พร้อมจะให้การสนับสนุนวงเงินค้ำประกันสูงสุด 1 พันล้านเหรียญดอลลาร์สหรัฐ หากเอสซีจีมีความประสงค์จะกู้เงินจากธนาคารพาณิชย์เพื่อซื้อเครื่องจักรจากผู้ผลิตในเกาหลีใต้ในอนาคต และพร้อมจะเปิดโอกาสให้เอสซีจีเข้าร่วมเจรจาการค้าในงานแสดงสินค้าของผู้ประกอบการเกาหลีใต้ที่ K-Sure จัดขึ้นเป็นประจำทุกปีด้วย

ทั้งนี้การลงนามดังกล่าวมี **นายรุ่งโรจน์ รังสิโยภาส กรรมการผู้จัดการใหญ่ เอสซีจี** เป็นผู้ลงนามร่วมกับ **นายลี อิน โฮ Chairman and President, Korea Trade Insurance Corporation (K-Sure)** เมื่อเร็วๆ นี้ ณ เอสซีจี สำนักงานใหญ่บางซื่อ

**ผู้สนใจสามารถติดตามข่าวสารอื่นๆ ของเอสซีจีได้ที่** [**https://scgnewschannel.com**](https://scgnewschannel.com) **/ Facebook:** [**scgnewschannel**](https://facebook.com/scgnewschannel) **/ Twitter:** [**@scgnewschannel**](https://twitter.com/scgnewschannel) **หรือ Line@:** [**@scgnewschannel**](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*